Croquant Chou Zakuzaku ชูครีมกรุบกรอบรสเยี่ยมจากญี่ปุ่นเดินทางมาถึงเมืองไทยแล้ว
หากคุณเคยทานเจ้าชูครีมแบบแท่งที่กรอบนอกด้วยอัลมอนด์ป่นและสอดใส่ด้วยครีมนมละมุนข้างในอันมีต้นกำเนิดมาจากเมืองฮอกไกโด ประเทศญี่ปุ่นจากร้านที่มีนามว่า Zakuzaku นี่เป็นโอกาสดีที่คุณจะได้ลิ้มลองรสสัมผัสอันน่าหลงใหลของมันสักครั้ง เพราะพวกเขาเดินทางมาถึงเมืองไทยแล้ว ตัดปัญหาการฝากเพื่อนหิ้วไม่ได้ เพราะขนมร้านนี้เขาทำสดๆ และต้องกินให้หมดภายในวันที่ผลิตครั้งนี้แบรนด์ Croquant Chou Zakuzaku (โครชองก์ ชู ซากุซากุ) ได้เดินทางมาถึงบ้านเราแล้ว และเป็นการเปิดแฟรนไชส์ของแบรนด์ในต่างประเทศต่อจากประเทศจีนและไต้หวัน และครั้งนี้เป็นทีของประเทศไทยในบริเวณชั้น M ของศูนย์การค้าสยามเซ็นเตอร์ที่จะได้ลิ้มลองรสชาติขนมชูครีมนี้บ้าง โดยซากุซากุเองก็ขนเมนูที่มีขายในประเทศญี่ปุ่นหลักๆ มาทั้งหมดได้แก่ ชูครีมแบบแท่งที่เป็นซิกเนเจอร์ของร้าน และไอศกรีมซอฟต์เสิร์ฟรสนม และตัวร้านเองยังถูกออกแบบมาในคอนเซปต์ Factory = Shop Counter ให้เหมือนกับร้านซากุซากุที่ประเทศญี่ปุ่น เพื่อให้คุณได้เห็นทุกขั้นตอนการผลิตอย่างใกล้ชิดขณะกำลังต่อแถวรอสั่งขนมคำว่า ซากุซากุ (Zakuzaku) ในภาษาญี่ปุ่นนั้นแปลว่า กรอบๆ ซึ่งหมายถึงความโดดเด่นของรสชาติที่เห็นได้ชัด จากรสสัมผัสกรุบกรอบและหอมหวานของ โครชองก์ ซึ่งเป็นอัลมอนด์อบกรอบเคลือบด้วยน้ำตาลและไข่ขาวที่โรยอยู่ด้านนอกของชูครีมและไอศกรีม รวมไปถึงรสชาติของไส้ครีมคัสตาร์ดที่เข้มข้นหอมละมุนจากนมฮอกไกโดแท้ๆ และขอทำตัวหนาๆ ไว้ว่าขนมร้านนี้ ไม่ใช่วัตถุกันเสีย ฉะนั้นควรรับประทานให้หมดภายในวันที่คุณซื้อเพื่อรสชาติที่ดีที่สุด สามารถลองลิ้มรสชาติขนมชูครีมจากญี่ปุ่นที่มีรสชาติอันเป็นเอกลักษณ์ร้านหนึ่งกันได้ที่ชั้น M ศูนย์การค้าสยามเซ็นเตอร์ และอ่านรายละเอียดเพิ่มเติมได้ที่ www.facebook.com/zakuzaku.thailand
คำว่า ซากุซากุ (Zakuzaku) ในภาษาญี่ปุ่นแปลว่า กรอบๆ ซึ่งหมายถึงความโดดเด่นของรสชาติที่เห็นได้ชัด จากรสสัมผัสกรุบกรอบและหอมหวานของ โครชองก์ ซึ่งเป็นอัลมอนด์อบกรอบเคลือบด้วยน้ำตาลและไข่ขาวที่โรยอยู่ด้านนอกของชูครีม รวมไปถึงรสชาติของไส้ครีมคัสตาร์ดที่เข้มข้นหอมละมุนจากนมฮอกไกโดแท้ๆ